Etter å ha bestått medisinsk fageksamen i Norge, arbeidet hun som assistentlege ved Bærum sykehus fra 1989 til 1991. Hun fikk norsk autorisasjon i 1992, og startet som allmennlege i Oslo og Hurdal i 1992. I 1992 og 1993 var hun forskningsstipendiat ved Rettsmedisinsk institutt i Oslo. I perioden 1993–2000 var hun assistentlege på Rikshospitalet, og i perioden 2000–2002 var hun overlege ved avdeling for Patologi på Akershus universitetssykehus. Deretter arbeidet hun som patolog på Sykehuset i Vestfold frem til 2004, og fra 2004 til 2011 ledet hun Avdeling for patologi samme sted. fra 2011 til 2017 hadde hun lederansvaret for den tilsvarende avdelingen på Akershus universitetssykehus. Fra 2017 til 2020 var hun avdelingsoverlege/ avdelingssjef ved Oslo universitetssykehus. I 2020 ble hun ansatt som medisinsk direktør ved Fürst Medisinsk Laboratorium.